Kate Winslet oor grimering en vroulikheid | rooi rose Kate Winslet oor grimering en vroulikheid | rooi rose
Kate Winslet oor grimering en vroulikheid
Wat is jou skoonheidsroetine soggens en saans?
Soggens moet my skoonheidsroetine vinnig gebeur aangesien ek vroeg opstaan om die kinders betyds gereed te kry vir skool. Ek was gewoonlik vinnig met Lancôme se Mousse Éclat wat my vel vars en skoon laat. Daarna sal ek 'n klein hoeveelheid Visionnaire aanklad en onmiddellik Rénergie Multi-Lift (met SPF 15) aanwend.
Saans was ek weer met die Mousse Éclat. Ek wend dan Rénergie Multi-Lift Redefining Beauty Lotion aan. Hierdie produk is slegs in Asië beskikbaar, of jy kan 'n vriendin vra om dit terug te bring van vakansie af. Laastens sal ek Rénergie Yeux Multi-Lift aanwend. Ek sal ook partykeer 'n klein hoeveelheid Absolute L'Extrait aanwend (dis elke keer 'n verwonderende oomblik).
Hoe berei jy jouself voor vir die rooi tapyt?
Al drink ek oor die algemeen nie baie nie, sal ek 'n paar weke voor 'n rooi tapyt-funksie alkohol uitsny. Dieselfde geld vir sout. Dit kan jou oë baie pofferig maak! Ek probeer gewoonlik om vir 'n paar goeie gesigbehandelings te gaan. Ek eet ook 'n goeie ontbyt aangesien die gesellighede lank duur voordat jy enige kos kry!
Hoe sal jy weelde beskryf?
Weelde of luuksheid is die tyd wat jy saam met jou geliefdes spandeer. Om te lag en aan te hou lag …
Wat is op die oomblik jou luuksheid?
Die sosiale "in-lê" oor naweke!
Wat is jou definisie van elegansie?
'n Vrou wat selfvertroue en styl uitstraal sonder om te veel tyd voor die spieël deur te bring. Minimaal. "Less is always more."
Wat maak 'n vrou mooi en uniek?
'n Innerlike krag, 'n gevoel van wat sy in die lewe wil hê, die vermoë om dit alles bymekaar te bring en om alles vir almal te wees. Vroue is ongelooflik. Ons doen alles omdat ons kan, en omdat ons moet.
Hoe herstel jy van flugvlouheid?
Ek gaan slaap sodra ek die geleentheid kry en ek drink baie water. Maar, dit vat baie lank en dit word erger hoe ouer ek word!
Hoe sal jy jou karakter beskryf?
Ek het baie energie en ek kan nie stilsit nie. Ek is nuuskierig, ek is oop en ek is avontuurlustig.
Eenvoudig en sjiek (hopelik!) vir die rooi tapyt. In my daaglikse lewe dra ek baie serpe en stewels!